**UNIVERSITATEA NAȚIONALĂ DE ȘTIINȚĂ ȘI TEHNOLOGIE POLITEHNICA BUCUREȘTI**

**CENTRUL UNIVERSITAR PITEȘTI**

**FACULTATEA DE ELECTRONICĂ, COMUNICAȚII ȘI CALCULATOARE - FECC**

**DEPARTAMENTUL ELECTRONICĂ, CALCULATOARE ȘI INGINERIE ELECTRICĂ - DECIE**

**Către ………………………………………………….**

**INVITAȚIE**

Facultatea noastră face eforturi pentru ca absolvenții să obțină pe parcursul studiilor universitare competențele necesare care să le permită îndeplinirea cerințelor și exigențelor pe care societățile comerciale le solicită angajaților.

Considerăm că stagiile de practică contribuie în mod deosebit la îmbunătățirea calității pregătirii absolvenților și în acest sens vă invităm să ne sprijiniți prin acordarea de locuri pentru stagiile de practică ale studenților și masteranzilor noștri. Prin oferta dumneavoastră, stagiile de practică vă vor da posibilitatea să verificați nivelul de competențe acumulate de studenții și masteranzii noștri, să identificați posibili viitori angajați, dar și să rezolvați eventuale probleme pe care le aveți și care pot fi soluționate prin activitatea de practică.

Vă informăm că la nivelul facultății gestionăm următoarele programe:

**Studii universitare de licență**

- **Domeniul Inginerie Electronică și telecomunicații:** Electronică aplicată, Rețele și software de telecomunicații

- **Domeniul Calculatoare și Tehnologia Informației:** Calculatoare

- **Domeniul Inginerie electrică:** Electromecanică

**Studii universitare de master**

- **Domeniul Inginerie Electronică și telecomunicații:** Sisteme electronice de conducere a proceselor industriale, Inginerie electronică și sisteme inteligente

- **Domeniul Inginerie electrică:** Sisteme de conversie a energiei

Pe de altă parte, vă invităm să realizați o prezentare – workshop de orientare în carieră - în fața studenților și masteranzilor noștri prin care să faceți cunoscut obiectul de activitate al societății dvs, cerințele pe care le aveți pentru angajați și eventuala ofertă de locuri de muncă.

Vă invităm totodată și la prezentarea proiectelor de diplomă / lucrărilor de disertație ale studenților / masteranzilor, dar și la sesiunile de comunicări ale cercurilor științifice studențești.

În măsura în care vă putem sprijini, vă mai supunem atenției și invitația de a ne transmite teme care să se constituie în subiecte pentru proiectele de diplomă / lucrările de disertație ale absolvenților noștri și care să încerce rezolvarea eventualelor probleme cu care vă confruntați.

De asemenea, dacă considerați că ne puteți sprijini în îmbunătățirea curriculei (plan de învățământ, conținut discipline) și aveți sugestii în acest sens, vă invităm să ni le faceți cunoscute.

Pentru detalii despre toate acestea vă rugăm să ne contactați la:

tel/fax 0348-453200 sau email [secretariat\_fecc@yahoo.com](mailto:secretariat_fecc@yahoo.com) respectiv, să parcurgeți site-ul facultății <https://www.upit.ro/ro/academia-reorganizata/facultatea-de-electronica-comunicatii-si-calculatoare-2>

Vă mulțumim!

Cu considerație,

**DECAN FECC** DIRECTOR DECIE

**Laurențiu Mihai IONESCU** **Gheorghe ȘERBAN**